EXIM BANK ตรึงดอกเบี้ย 5.75% ต่อปี โชว์ปิดเป้าสินเชื่อ 6 เดือนแรกโต 30%
EXIM BANK เปิดตัว “EXIM Index” -ตรึงดอกเบี้ย 5.75% ต่อปี หลังโชว์ฟอร์มปิดเป้าสินเชื่อปี 65 ภายใน 7 เดือนแรก ทะลุ 1.5 แสนล้านบาท สินเชื่อใหม่ครึ่งปีแรกโต 30%
EXIM BANK เปิดตัว “EXIM Index” -ตรึงดอกเบี้ย 5.75% ต่อปี หลังโชว์ฟอร์มปิดเป้าสินเชื่อปี 65 ภายใน 7 เดือนแรก ทะลุ 1.5 แสนล้านบาท สินเชื่อใหม่ครึ่งปีแรกโต 30%
21 ก.ค. 2565

ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) เปิดเผยว่า ได้เปิดตัว “EXIM Index” ซึ่งเป็นดัชนีประเมินทิศทางการส่งออกของไทยรายไตรมาส ชี้โอกาส และแนวทางปิดความเสี่ยงทางการค้าระหว่างประเทศ พร้อมกันนี้ได้ประกาศตรึงอัตราดอกเบี้ย Prime Rate 5.75% ต่อปี เปิดตัว “EXIM Export Ready Credit” วงเงินสูงสุด 5 ล้านบาท ดอกเบี้ยต่ำสุด 4.5% ต่อปีใน 6 เดือนแรก ผ่อนชำระคืนภายใน 3 ปี
ทั้งนี้เพื่อให้ผู้ประกอบการนำไปใช้เสริมสภาพคล่องของกิจการส่งออกและที่เกี่ยวเนื่อง ภายหลัง EXIM BANK โชว์ท็อปฟอร์มอีกครั้ง ปิดเป้าสินเชื่อปี 2565 จำนวน 156,500 ล้านบาท ภายใน 7 เดือนแรก อนุมัติสินเชื่อใหม่ในช่วงครึ่งแรกปี 2565 เพิ่มขึ้นกว่า 30% เทียบกับช่วงเดียวกันของปีก่อน มีกำไรก่อนการกันสำรองเติบโตจากช่วงเดียวกันของปีก่อน 12.55% รองรับความเสี่ยงที่อาจเกิดขึ้นในช่วงครึ่งหลังปี 2565 NPL Ratio อยู่ในระดับต่ำที่ 2.91% สัดส่วนการกันสำรองต่อ NPLs สูงถึง 274.67%